न्यूज ब्रीफ
वार्षिकोत्सव में दी मनमोहक प्रस्तुति
अजमेर| जयपुररोड स्थित केसर किड्स प्ले स्कूल का बुधवार को वार्षिक उत्सव मनाया गया। कार्यक्रम की शुरुआत प्रिंसिपल रंजीता राठौड़ ने मां सरस्वती की पूजा से की और अभिभावकों का स्वागत किया। स्कूल के बच्चों ने मनमोहक वेशभूषा धारण कर सभी का मन मोहा। नन्हे-मुन्नों ने राम डांस और ड्रामा में भाग लेते हुए कुशलता दिखाई और अभिभावकों का मनोरंजन किया। बच्चों को उपहार में टॉफियां दी। अभिभावकों ने भी उत्साह पूर्वक म्यूजिकल चेयर गेम में भाग लिया और उन्हें उपहार से सम्मानित किया। बच्चों के दादा-दादी, नाना-नानी, मम्मी-डैडी ने उपस्थिति देकर कार्यक्रम की शोभा बढ़ाई।
समारोहपूर्वकदी विदाई
अजमेर| नाकामदार गुलाबबाड़ी स्थित एमडी पब्लिक स्कूल में एसपी डब्ल्यू प्रोजेक्ट की प्रदर्शनी कक्षा आठवीं के विद्यार्थियों का विदाई सम्मान समारोह मनाया गया। कार्यक्रम का शुभारंभ डॉयरेक्टर ओम शर्मा ने किया। कक्षा आठवीं के बच्चों ने प्रियंका मैम द्वारा साइंस प्रदर्शनी तैयार की कक्षा सातवीं के बच्चों ने हेलिकॉप्टर रन मॉडल कक्षा चौथी के बच्चों ने ट्रेन भवन बनाया। बच्चों ने तरह-तरह के मॉडल बनाए, जिसमें आइसक्रीम स्टिक की नाव, फ्लावर पॉट्स, क्रिसमस ट्री, वॉल हैंगिंग, झूमर, रनिंग मॉडल में टैंक में रोबोट आकर्षण का केंद्र रहे। कक्षा आठवीं के विद्यार्थियों का विदाई सम्मान समारोह भी मनाया गया। बच्चों ने पार्सल गेम, रेस सहित कई खेले बच्चों को शिक्षकों द्वारा टीका लगाकर उन्हें शुभकामनाएं दी। वह बच्चों को उपहार दिए। कार्यक्रम के अंत में स्कूल सचिव पीके शर्मा ने बच्चों को आशीर्वाद दिया।
npi_Deva hin_Deva hin_Deva hin_Deva hin_Deva